ஆர். அனந்தநாராயணன்

ஆர். அனந்தநாராயண் (R. Ananthanarayan)(இறப்பு 1998) என்பவர் ஓர் இந்திய நுண்ணுயிரியலாளர். இவர் 1941இல் மதராசு மருத்துவக் கல்லூரியில் இளநிலை மருத்துவப் பட்டம் பெற்றார். இரண்டாம் உலகப் போரின் போது இராணுவ மருத்துவப் படையில் சேர்ந்தார். இவர் 1946இல் சென்னை இசுடான்லி மருத்துவக் கல்லூரியில் மருத்துவப் பணியில் சேர்ந்தார். இங்கு இன்ஃபுளூவென்சா நோயில் ஆர்வம் காட்டினார். 1953இல் இலண்டன் சுகாதாரம் மற்றும் வெப்பமண்டல நோய் குறித்த மருத்துவப் பள்ளியில் "தி ஃபேப்ரிக் ஆஃப் தி இன்ஃப்ளூயன்ஸா வைரசுன்" என்ற ஆய்வறிக்கையுடன் முனைவர் பட்டம் பெற்றார். திருவனந்தபுரம் மருத்துவக் கல்லூரியில் பாக்டீரியா நோய் பேராசிரியரானார். 1957–58 இல் ஆசிய காய்ச்சல் தொற்றுநோயைக் கண்காணிக்க அமைக்கப்பட்ட குழுவில் உறுப்பினராக இருந்தார். 1961 முதல் 1967 வரைSuccession list of Principals of Calicut Medical College.  கோழிக்கோடு மருத்துவக் கல்லூரியின் முதல்வராகவும், பின்னர் கோட்டயம் மருத்துவக் கல்லூரியிலும் பணியாற்றினார். 1969இல் ஓய்வு பெற்ற பிறகு, குல்பர்காவில் உள்ள மகாதேவப்பா இராம்பூர் மருத்துவக் கல்லூரியில் நுண்ணுயிரியல் பேராசிரியராக இருந்தார். அனந்தநாராயண் இந்திய நோயியல் நிபுணர்கள் மற்றும் நுண்ணுயிரியலாளர்கள் சங்கத்தின் (1976) தலைவராகவும், இந்திய மருத்துவ சங்கத்தின் கேரள மாநிலக் கிளையின் தலைவராகவும் இருந்தார். "எ. ஆசியா 57" பற்றிய இவரது படைப்பு உலக சுகாதார அமைப்பால் அங்கீகரிக்கப்பட்டது.[ சான்று தேவை ] இவர் சி.கே. ஜெயராம் பணிக்கருடன் இணைந்து நுண்ணுயிரியல் பாடநூல் ஒன்றை எழுதினார். இதில் பத்துக்கும் மேற்பட்டப்Ananthanarayan & Paniker's Textbook of Microbiology 10th Edition பதிப்புகள் வெளியிடப்பட்டுள்ளன.

 மேற்கோள்கள் 

பகுப்பு:1998 இறப்புகள்
பகுப்பு:மதராசு மருத்துவக் கல்லூரி மேனாள் மாணவர்கள்